**Arda Turan** (født 30. januar 1987) er en tyrkisk fotballtrener og tidligere fotballspiller som er hovedtrener for Eyüpspor. Han spilte også for Tyrkias landslag, og deltok i EM 2008.

Karriere
--------

### Klubbkarriere

Som ungdomsspiller spilte Turan for Altıntepsi Makelspor og ungdomslaget til Galatasaray.

Etter gode kamper for reservelaget ble Turan hentet opp til førstelaget i begynnelsen av sesongen 2004-05. Han debuterte for førstelaget i en cupkamp mot Bursaspor. Sesongen etter spilte han ingen kamper for Galatasaray, og midt i sesongen ble han utlånt til Vestel Manisaspor for å få kamptrening. Den tidligere tyrkiske landslagstreneren Ersun Yanal ga ham plass i startoppstillingen, og Turan benyttet sjansen godt. Han spilte 15 kamper og scoret tre mål.

Turan kom tilbake til Galatasaray til sesongen 2006/07. Han spilte overbevisende i mesterligaoppgjøret mot Mladá Boleslav ved å score to mål og legge opp til ytterligere to. Han scoret sitt første hattrick for Galatasary mot Sivasspor 4. mai 2008.

#### Atlético Madrid

I august 2011 ble Turan solgt til den spanske klubben Atlético Madrid for 12 millioner Euro, pluss bonuser, noe som gjorde ham til den dyreste tyrkiske fotballspilleren gjennom tidene. I Atlético Madrid hadde han først drakt nummer 11, og fra 2012/13-sesongen spilte han med det prestisjefulle nummer 10 på ryggen. Med Atlético Madrid vant Turan La Liga i 2013/14-sesongen.

#### Barcelona

I juli 2015 signerte Turan en femårskontrakt med Barcelona. På grunn av overgangsstraffen som var tildelt Barcelona sesongen i forveien, kunne ikke Turan spille for førstelaget i første halvdel av sesongen. Han gjorde sin debut for Barcelona i Copa del Rey-oppgjøret mot Espanyol på Camp Nou den 6. januar 2016, en kamp Barcelona vant 4-1.

### Landslagskarriere

Turan scoret sitt første landslagsmål for Tyrkia den 25. mai 2008 i en vennskapskamp mot Uruguay i oppkjøringen til EM. Den 11. juni scoret han sitt andre landslagsmål mot Sveits i Tyrkias andre kamp i gruppespillet i EM.

Fire dager senere scoret han igjen, denne gangen Tyrkias første mål i et dramatisk comeback mot Tsjekkia i den siste kampen i gruppespillet. Tsjekkia ledet 2-0 da det gjenstod et kvarter, men Tyrkia scoret tre raske mål mot slutten av kampen, og avanserte dermed til kvartfinalen på bekostning av Tsjekkia.

Han ble tatt ut i Tyrkias EM-tropp til EM i Frankrike 2016.

Referanser
----------

1. ↑   Diario AS, AS.com athlete ID turan/16543[Hentet fra Wikidata]
2. ↑   Argentine Soccer Database, oppført som TURAN ARDA, BDFA player ID 51578[Hentet fra Wikidata]
3. ↑  Her er alle EM-troppene

Eksterne lenker
---------------

* (de) Arda Turan – Munzinger Sportsarchiv Rediger på Wikidata

* (en) Arda Turan – FIFA Rediger på Wikidata

* (en) Arda Turan – UEFA Rediger på Wikidata

* (fr) Arda Turan – LÉquipe Rediger på Wikidata

* (en) Arda Turan – Transfermarkt Rediger på Wikidata

* (en) Arda Turan – Transfermarkt (manager) Rediger på Wikidata

* (en) Arda Turan – national-football-teams.com Rediger på Wikidata

* (en) Arda Turan – WorldFootball.net Rediger på Wikidata

* (en) Arda Turan – Soccerbase.com Rediger på Wikidata

* (en) Arda Turan – FootballDatabase.eu Rediger på Wikidata

| * v
* d
* r
Tyrkias tropp – EM i fotball 2008 Semifinalister |
| --- |
| 
* 1 Rüştü
* 2 Servet
* 3 Balta
* 4 Gökhan
* 5 Belözoğlu
* 6 Topal
* 7 Aurelio
* 8 Nihat
* 9 Semih
* 10 Gökdeniz
* 11 Tümer
* 12 Tolga
* 13 Emre Güngör
* 14 Arda
* 15 Emre Asik
* 16 Ugur
* 17 Tuncay
* 18 Kazim-Richards
* 19 Ayhan
* 20 Sabri
* 21 Mevlut
* 22 Hamit
* 23 Volkan
* Landslagstrener: Terim

 | Flagget til Tyrkia |

| * v
* d
* r
Tyrkias tropp – EM i fotball 2016 |
| --- |
| 
* 1 V. Babacan
* 2 Semih
* 3 H. Balta
* 4 Ahmet
* 5 Nuri
* 6 H. Çalhanoğlu
* 7 Gökhan
* 8 Selçuk
* 9 Cenk
* 10 Arda (k)
* 11 Olcay
* 12 Onur
* 13 İsmail
* 14 Oğuzhan
* 15 M. Topal
* 16 Ozan
* 17 Burak
* 18 Caner
* 19 Yunus
* 20 V. Şen
* 21 E. Mor
* 22 Şener
* 23 Harun
* Landslagstrener: Terim

 | Flagget til Tyrkia |

|  |  |
| --- | --- |
| Oppslagsverk/autoritetsdata | VIAF **·** BNE **·** Munzinger (sport)
 |